钦定古今图书集成/明伦汇编/官常典/第603卷 > 张瓒
## 钦定古今图书集成/明伦汇编/官常典/第603卷 > 张瓒

按《广东通志》：“瓒，字德安，孝感人。成化间登进士，擢广
东参政，总督粮储。下车询仓之利病，民之情隐，斟酌
折衷行之，宿弊尽革。西仓旧污下，粮多腐败，官军病
焉。瓒新修之，复葺东仓，令民输者至即纳之，无留难。
复建新仓一十二厫，凿池于中，以泄积水，而储无腐
败之患。民甚德之。未几，超擢浙江布政使。”